የኢትዮጵያ፣ የሱዳንና ግብጽ የሶስትዮሽ የጋራ ስብሰባ በአዲስ አበባ ተጀምሯል
የኢትዮጵያ፣ የሱዳን እና ግብጽ የውጭ ጉዳይ ሚኒስትሮች፤ የውሃ፣ መስኖና ኢነርጂ ሚኒስትሮች እንዲሁም በሀገራት የደህንነት ሀላፊዎች የሚመራውና ትኩረቱን በህዳሴ ግድብ ዙሪያ የሚደረገው የሶስትዮሽ የጋራ ስብሰባ በአዲስ አበባ መካሄድ ጀምሯል፡፡የሀገራቱ መጀመሪያው የሶስትዮሽ ስብሰባ ከአንድ ወር በፊት በሱዳን ካርቱም የተካሄደ ሲሆን ሀገራቱም በጋራ የመሰረተ ልማት ግንባታና በሌሎች ጉዳዮች ላይ ከስምምነት መድረሳቸው ይታወሳል።በስብሰባው የመክፈቻ ንግግር ያደረጉት የኢፌዴሪ ውጭ ጉዳይ ሚኒስትር ዶክተር ወርቅነህ ገበየሁ ኢትዮጵያ የሶስትዮሽ ውይይቱ ስኬታማ እንዲሆን በሙሉ ልብ እንደምትሰራ አስታውቀዋል፡፡የሶስቱንም ሀገራት ህዝቦችና መሪዎችን ጥቅም ከግምት ያስገባ ውሳኔ የሚተላለፍበት ውይይት እንደሚሆንም ያላቸውን ዕምነት ገልጸዋል፡፡አጠቃላይ የውሃ አጠቃቀም አስመልክቶ በአዲስ አበባ በተካሄደው 18ኛው የሶስትዮሽ ውይይት ላይ ከስምምነት ያልተደረሱባቸውና አሁን መግባባት ሊደረስባቸው ይችላል ተብለው የሚጠበቁ ነጥቦች ላይ ውይይት እየተደረገ እንደሆነም ዶክተር ወርቅነህ አስታውቋል።